Kõik need variandid peas mitu korda läbi käinud jõuan ma variandini D: teha omakorda vastutõste. See peaks olema tema jaoks piisavalt hirmutav, et kõik alla tõeliste TOP-käte (AA, KK, QQ ja AK) maha panna. Nii teengi 4-panuse 45K peale ning seda kindla teadmisega, et kui vastane nüüd kõik sisse paneb, siis olen oma AQga  lootusetult taga ning kuigi pangas on ca 100K on mul veel igati põhjendatud loobuda ja jätta endale 75K. Mis ka juhtub - pärast väikest hingetõmbepausi paneb venelane kõik mängu. Mina omakorda vajun veelkord mõttesse, kuid jään oma esialgsele plaanile truuks ja loobun. Kuna olen härraga juba enne kenasti vene keeles jutule saanud, siis nüüd nõustub ta minu palve peale näitama ka oma taskukaarte... Ja see, mis ma näen, ei tee mind liiga rõõmsaks - JJ. Ehk vast ainuke käsi, mille ma tema võimalikust  allin-ulatusest välja jätsin. Ehk siis minu poolt selge ülemõtlemine, mille tulemuseks floppi nägemata 45K kaotamine. Kokkuvõttes eriti kehvasti lahendatud olukord. Ainukesteks lohutusteks jäävad tõdemus, et isenenest olin ju preflop tagaajaja rollis ning et jäin oma esialgsele (kuigi kehvale) plaanile truuks. Selge, 75K järel ning elame edasi. Mängus on vist veel 89 mängijat.